લગ્નની તૈયાર કરતાં સોહાને ખૂબ વાગ્યું
અરે યાર... આ બાજુ પોતાના સગા ભાઈ સૈફઅલી ખાનના લગ્નની તડામાર તૈયારીઓ ચાલી રહી છે અને પેલી બાજુ નાની બહેન- અભિનેત્રી- સોહાઅલી ખાનને ઘા પડયા છે ! હમણાં જ એવા સમાચાર જાણવા મળ્યા છે કે સોહાઅલી ખાન પોતાની આગામી ફિલ્મના શુટીંગ દરમ્યાન ખરાબ રીતે છવાઈ છે. પરંતુ ના...ના... ઝાઝુ વિચારીને તમે પરેશાન બિલ્કુલ ના થતા. વાસ્તવમાં આ ઘા સોહાઅલીને રિયલમાં નહીં પરંતુ રિલ-લાઈફમાં પડયા છે ! આપ સૌને જણાવી દઈયે કે સોહા એક એનઆરઆઈ છોકરીની ભૂમિકા ભજવી રહી છે. સોહા એક એક્ટિવિસ્ટ તરીકે ભારત આવે છે. જ્યારે આ ભૂમિકા વિષે સોહાઅલી સાથે વાતચીત થઈ ત્યારે તે બોલી, ''સાચ્ચુ કહું ? મેં તો અત્યાર સુધીમાં કોઈપણ ફિલ્મમાં આ પ્રકારની એકશન સીક્વન્સ નથી કરી, કે જ્યાં ખૂબ મોટી ભીડ સાથે લડવાનું હોય. નો ડાઉટ, આ એક અલગ જ પ્રકારનો અનુભવ હતો.''
સોહાઅલી ખાનના પ્રસંશકોને આ તબક્કે એ વાત પણ જણાવી દઉં કે તેના એકશન સીન માટે પહેલેથી જ ઘણું મોટું પ્લાનિંગ કરવામાં આવ્યું હતું. આ દ્રશ્યમાં હીરોએ ગુંડાઓને મારવાના હોય છે અને હીરોઈન એટલે કે સોહાઅલી ખાને વચ્ચે પડીને લડાઈને બંધ કરાવાની હોય છે. આમ છતાંય સોહાને ચોટ વાગી જાય છે.